DISSERTATIO  MEDICA 


IN  AUGURALIS, 


QUAEDAM  DE 


FEBRE  SUB  TROPICIS  REGIONIBUS 

ACCIDENTE 

COMPLECTENS. 


Summa  est  mihi  repugnantia  hoc  argumentum 
incipere,  quippe  quod  multorum  primi  nominis 
jam  vindicaverit  attentionem,  et  plus  litis  et  opi¬ 
nionis  diversae  induxerit,  quam  res  ulla  forsan, 
quam  medici  pro  multis  annis  conati  sunt  inda¬ 
gare.  Sed  ut  theoriam  omnem  caute  evito,  et 
quod  profero,  ex  experientia  ac  observatione 
tantum  didici,  ita  mihi  credere  licet,  veniam  fa¬ 
cile  datum  iri  multis  defectibus  sequentis  disser¬ 
tationis. 

Dum  medicinam  in  Regia  Classe  plus  decem 
annis  exercebam,  mihi  datum  est  morbum  con¬ 
spicere,  quem  sum  descripturus,  Europaeis  in¬ 
festissimum  in  terris  variis,  et  sub  diversis  for¬ 
mis. 

In  nave,  quam  primam  conscendi  apud  lit- 
tora  Africae,  anno  1811  et  1812,  secunda  erat 
nostrum  valetudo  fere  pro  decem  mensibus,  sed 
cujus  temporis  sub  finem,  progressis  sursum  mul¬ 
tis  millibus  passuum,  forsan  octoginta,  in  fluvio 
Gambia,  ubi  pro  tempore  mansimus  aquam  re¬ 
cipere,  exitiosa  paulo  post  prorupit  febris,  quae 
vi  magna  paucos  menses  saeviebat,  et  octoginta 
sex  e  nonaginta  hominibus  aggressa  est.  In  Oc¬ 
cidentali  India,  anno  1815-16,  occasio  iterum 
mihi  fuit  eundem  morbum  videndi  vi  haud  leni 
adorientem  ;  et  denique  1818,  dum  nosocomii  in¬ 
sula  in  Bermuda  adjutor  eram. 

Sequentia  sunt  morbi  signa,  quae  variis  in  lo¬ 
cis  mihi  occurrebant. 

Conqueruntur  aegri  de  excruciante  dolore,  qui 
primum  supra  frontem  transversim  extendit,  at¬ 
que  plerumque  ad  lineam  per  supercilia  ductam 
refertur.  Gravis  quoque  dolor  aut  tensio  circa 
ventriculi  regionem  sub  tactu  sentitur.  Rubes¬ 
cit  interdum  facies  cum  lucis  intolerantia,  oculi 
extant  sive  protrusi,  apparent,  aut  vitriae  spe- 

ciei,  aut  sanguine  suffusi  ;  et  dolor,  haud  parvus, 
sub  pressu  inducitur,  qui  plerumque  ad  imam 
orbitae  partem  transit.  Micat  in  quibusdam  for¬ 
titer  cor,  et  plenus  est  pulsus,  validus,  et  fre¬ 
quens  ;  sed  in  aliis,  tenuis  est,  frequens,  et  inter¬ 
mittens,  et  nonnunquam  praeter  naturam  vix 
aliquid  est  auctus. 

Lingua  saepe  nitida,  et  humida  ad  diem  se¬ 
cundum  usque,  post  quem  arida  fit,  et  morbo  in¬ 
gravescente,  nigris  crustis  obducitur. 

Calet  semper  cutis,  pungit  et  saepe  arescit, 
sed  plerumque  ad  corporis  truncum  refertur  calor, 
qui  vi  maxima  saepius  urget. 

Secundo  morbi  die,  fere  semper  advenit  ven¬ 
triculi  irritabilitas,  quae,  si  lethalis  sit  eventus, 
aegrum  vexare  nunquam  cessat,  donec  eum 
aerumnis  mors  eripiat.  Rejicitur  primo  e  ven¬ 
triculo  bilis  spumosa,  et  subalbida  et  coagulata 
materia,  quae,  morbi  finem  versus,  faecibus  Coa- 
vae  haud  absimilis  fit,  cui  nomen  imponitur  Ni¬ 
ger  Vomitus .  Astricta  est  semper  alvus,  morbo 
perstante,  et  cum  solvitur,  subfuscae,  et  faeti- 
dae,  et  s.ub  fine  nigrae  ac  gelatinosae  redduntur 
dejectiones,  picis  liquidae  instar. 

In  quibusdam,  alte  flavescunt  oculi,  deinde 
corpus  totum ;  dum  in  aliis,  hoc  morbi  signum 
minima  in  parte,  se  ostendit. 

Haud  infrequenter  parca  est  urina,  atque  co¬ 
loris  subfusci ;  sed  hoc  signum  peculiariter  le- 
thale  esse  nunquam  observavi ;  multi  enim  in 
sanitatem  redierunt,  in  quibus  hoc  erat  insigne. 

In  aliquibus  mitibus  casibus,  in  quibus  grada- 
tim  advenit  morbus,  et  si  tarde  praecipue  acce¬ 
dit  ventriculi  irritabilitas,  quae  vocantur  putri- 
dinis  signa  adoriuntur ;  sed  tamen  sub  miti  for¬ 
ma,  et  rarissime  quidem  occurrunt,  ita  ut  vix 
duodecim  e  mille  aut  pluribus  hominibus,  quos 
morbo  affectos  vidi,  eadem  implicarentur. 

Morbi  cursus  est  e  duobus  ad  duodecim  dies 
usque,  sed  si  lethalis,  primo  aut  quarto  mortem 
infert. 

Tali  in  modo  febris  se  solet  ostendere,  sed  in 
quibusdam  casibus  maxime  variat  e  localibus 
causis  peculiariter  conjunctis,  in  diversos  homi¬ 
nes  diversis  corporis  constitutionibus  praeditos, 
me  judice,  agentibus. 

Inter  aliquos  quos  vidi  praecipue  habitus  pleni, 
fibraeque  tensae,  cum  radiis  solis  directis  e  mu¬ 
neris  natura  diutius  justo  essent  expositi,  sig¬ 
num  primum  fuit  forte  delirium,  quod  instanter 
est  inductum,  et  per  morbi  cursum  vi  perstitit. 

Alii  autem  affecti  subito  cadere  observabantur, 
et  ad  lectum  ferebantur,  collapso  toto  corpore, 
omnino  suspensis  functionibus  animalibus. 

Interdum  vero  tardius,  et  quasi  cum  dolo  ac¬ 
cedebat  febris,  et  tantum  conquesti  sunt  aegri  de 
languore,  lassitudine,  aliisque  signis  continuae  fe¬ 
bris. 


CAUSAE  PRAEDISPONENTES. 

Inter  has,  exhaustae  recensentur  corporis  vi¬ 
res,  sive  labore  et  calore  diei,  sive  deprimentibus 
animi  affectibus,  qui,  me  judice  debent,  medici 
attentionem  quoque  vindicare.  His  addi  possunt 
intemperantia  omnigena,  ebrietas  et  crapula,  et 
calidum  coelum,  quae  ventriculum  nunquam  ces¬ 
sant  debilitare,  et  bilis  organosa  vitiare  scilicet 
hepar,  quod,  sub  calidis  regionibus,  fere  omnium 
morborum  esse  videtur  particeps. 


CAUSAE  EXCITANTES. 

Ex  diversis  signis  jam  enumeratis,  quae  febri¬ 
bus  sub  calidis  regionibus  evidenter  accedunt, 
concludere  aequum  est,  eas  re  rite  perpensa,  in¬ 
ventum  iri,  ab  incitatis  viribus  cujusdam  potentis 
causae  excitantis  praecipue  pendere.  Ad  hoc 
confirmandum  forsan  sequens  documentum  in- 

signe  adducere  licet,  et  haud  parvi  quidem  mo¬ 
menti  est  in  his  febribus  describendis.  Dum 
menses  duodecim  morabamur  apud  Africae  lit- 
tora,  in  quibus  vi  magna  saepe  saeviebant  illae 
febres,  nullum  detrimenti  ex  iis  cepimus,  donec 
ad  Gambiam  fluvium  vela  dedimus. 

Hujus  enim  fluvii  ripae,  demissae  et  palustres, 
fructicibus  et  herbis  scatent  ad  marginem  usque, 
et  pluviali  anni  tempore  prorsus  inundantur.  Ita 
multa  hic  conveniunt,  quae  infestissimas  febres 
inducunt,  Julii,  Augusti,  et  Septembri  mensibus, 
in  quibus  ad  Septemtrionem  vergit  sol,  maximus 
est  calor,  adeo  ut  hydrargyrus  thermometri,  sub 
umbra  etiam,  ad  centesimum  gradum  haud  raro 
ascendat.  Calor,  igitur,  in  vegetabilia  limum,  et 
paludes,  fortiter  agens,  quae  hic  loci  maxime  abun¬ 
dant,  quasi  epidemium  gignit  aeris  mephitici  sta¬ 
tum,  cujus  effectus  in  hominibus,  quos  hic  tempo¬ 
ris  vidi  pro  multis  diebus  simul  occupatos,  in  tes¬ 
tas  magnas  littus  versus  provolvendo,  pro  aqua 
accipienda,  facile  abiis  concipi  potest,  qui  nun¬ 
quam  ita  expositi  sunt.  Ita  febre  implicabantur 
octaginta  sex  ex  hominibus  nonaginta,  ut  jam 
dictum  est,  et  memoria  dignum,  qui  malum  effu¬ 
gerunt,  paucos  fuisse,  qui  e  nave  nunquam  pro¬ 
diere,  dum  ibi  manebamus,  atque  iisdem  muneri¬ 
bus,  ac  alii,  non  perfuncti  sunt. 

Dum  apud  Indiam  Occidentalem  morabamur, 
serenum  in  toto  fuit  coelum,  cum  auris  e  mari  ac 
terra  vicissim  alternantibus,  navis  nostra  praeter 
solitum  nitida,  ejusque  disciplina  strictius  obser¬ 
vata  est,  quo  factum  est,  ut  neque  febris  neque 

epidemium  malum  in  ea  unquam  accideret.  Ju- 

* 

venes  autem,  aliique  temperamento  sanguineo 
praediti,  qui  huc  nuperrimi  advenere,  temere  se 
exponentes,  laute  et  intemperate  viventes,  morbo 
interdum  afficiebantur ;  sed  postquam  coelo  as¬ 
sueti,  notatu  dignum,  nobiscum  praecipue  erant 
immunes.  Vix  autem  aliquis  in  navi  praesidaria 
dormiebat,  quacum  nostri  multum  habuere  com¬ 
mercium,  qui  febrem  generis  infestissimi  evitavit. 
Quapropter  causam  localem  suspicari  incepimus, 
et  inventa  est  ima  pars  navis  hujus,  limo,  sorde, 
et  putrida  materia  cuj usque  generis  impleta; 
quibus  amotis,  frequenti  finis  positus  est  febris 
impetui. 

Insula  Bermuda  longo  pro  tempore  ex  epide- 
miis  morbis  fuit  quoque  immunis.  Aestas,  ta¬ 
men,  anni  1818,  praeter  solitum  calebat,  et  ther- 
mometrum,  sub  umbra,  e  90.  ad  94m-  gradum,  ca¬ 
lorem  ostendit.  Ad  Augusti  finem,  gravissima 
orta  est  tempestas,  in  qua  ab  Oriente  Septemtrio- 
nem  versus  perflantes  venti  per  totam  noctem  ali¬ 
qua  aedificia  omnino  everterunt ;  dum,  eodem 

tempore,  tanta  fuit  coelo  missa  vis  aquae,  quanta 
illic  per  multos  annos,  non  contigerat.  Multis 
aedibus  detectis,  familiae  quae  duas  aut  tres  in¬ 
colebant,  in  unam  domum  saepe  coactae  sunt ; 
et  hoc  modo,  impediebatur  aeris  circuitus  liber ; 
ideoque  omnismodi  sordes  facile  gignebantur. — 

4 

Deinde  Fabri  gnaviter  se  accinxerunt  ad  aedes 
reficiendas,  et  detrimentum,  quod  incolae  acce¬ 
perant,  reparandum.  Tum  effulsit  sol  splendore, 
auctoque  calore,  quocum  talis  febris  pestifera  est 
aggressa,  qualis  his  regionibus  per  multos  annos 
vix  acciderat.  Ex  hac  levi  horum  locorum 
descriptione,  quam  feci,  morbum  patet,  me  ju¬ 
dice,  e  paludum  miasmate  semper  oriri ;  aut  ef¬ 
fluviis  animalium  et  vegetabilium,  quae  ita  ibi 
commiscentur,  ut  rapidam  subierint  decompositio- 
nem.  Praeterea  ex  insigni  coincidentia  frequentiam 
inter  morbique  finem  infaustum,  utpote  contigit 
circa  Africae,  Indiae  Occidentalis,  ac  Bermudae 
littora,  in  quibus  eaedem  valebant  causae  locales, 
mihi  firmiter  persuasum  est,  easdem  esse  omnes 
febres  sub  calido  coelo,  quamvis  conatus  sit  Dr 
Pym  distinctiones  facere ;  eo  plus,  quando  me- 
cum  signa  reputo,  quae  nonaginta  octo  ex  cen¬ 
tum  homines  primo  afficiebant.  Adfuere  enim 
in  his  circumscriptus  frontis  dolor,  leni  tactu 
aucta  oculorum  molestia,  omnibusque  irritabilis 

ventriculus  pariter  insignis,  et  rejecta  biliosa  ma¬ 
teria  magna  in  copia.  Ex  his  vero,  quibus  niger 
erat  vomitus,  quidam  alte,  alii  vix  aut  ne  vix 
quidem  flavescebant.  His  rite  perpensis,  et  fere 
eadem  esse  signa  omnia  observando,  pari  ratione 
credere  inducor  easdem  febres,  quae  e  coeli  na¬ 
tura,  viro  plus  minus  acri,  diversos  inter  homines 
diversis  constitutionibus,  tantum  variant.  Medici 
studio  plus  aequo  ardent  aliquid  novi  quaerendi, 
praetermittere  facile  inducuntur  multa  phenome- 
na,  quae  ejusdem  generis  febres  esse  ut  jam  dic¬ 
tum  est  probant,  atque  earum  varietates,  fortui¬ 
tas  irregulariter  amplificare,  qua  tam  in  hoc,  quam 
in  omnibus  aliis  morbis  occurrunt.  Porro  diversi 
casus  mortis  in  diversis  locis  ex  morbo  de  quo 
agimus,  multo  pendere  semper  observantur  e  re¬ 
bus  localibus,  utpote  immodico  calore  post  gra¬ 
vem  vim  pluviae,  deficiente  aeris  circuitu,  et  im¬ 
munditia  :  et  quod  plane  probat,  ut  eandem  ha¬ 
beant  originem,  eadem  causa  inferantur,  quamvis 
haec  diversis  rebus  ut  jam  expositum,  sit  quo¬ 
dammodo  mutata.  Quin  et  observatu  dignum 
est,  lato  incremento  febris,  veluti  morbi  epide- 
mii,  maximum  calorem  aeris  circumeuntis  ple¬ 
rumque,  et  si  loqui  experientia  sola  mihi  liceat, 
necessario  praecedere ;  et  vapores  nocivos  e  syl- 
vis  densis  et  impenetrabilibus,  recente  terra,  ac 

aliis  rebus  orientes,  vi  pariter  pollere  morbum 
gignendi,  ac  paludum  miasma  cum  liumido  et 
fervido  calore,  simul  atque  imperfecta  ventila¬ 
tione.  Dum  febres  sub  calido  coelo  occurrentes 
ejusdem  generis  conatus  sum  probare,  ita  in 
quaestione  contagii  implicor,  ut  eam  vitare  om¬ 
nino  nequeo,  sed  de  ea  haud  multa  faciam.  Pau¬ 
cis  diebus  post  morbi  accessum,  circa  littora  A- 
fricae,  de  quo  dictum,  constipati  sunt  navis  fori 
aegris,  e  quibus  effluvia  et  mali  odores  fiebant 
intolerabiles,  chirurgus  tamen,  alii  undecim,  qui 
haud  expositi  erant  causae  excitanti,  eum  evita¬ 
runt,  quamvis  fere  eodem  statu  fuisset  navis  pro 
duobus  mensibus,  et,  dum  a  gravi  convalescebam 
impetu,  aegros  constanter  curavi  sine  relapsu. 
Praeterea,  dum  menses  duos  apud  Bermudam  sae¬ 
viebat  morbus,  cujus  temporis  magna  in  parte  - 
a  vitio  bilioso  laborabam,  in  tectis  artis,  et  puro 
aere  male  suppeditatis  aegrotantibus  interfui,  et 
a  sexta  matutina  ad  vespertinam  decimam  horam 
usque  assiduo  occupatus  in  medicinam  adminis¬ 
trando  iisdem  in  lecto,  repertosque  mussitantes 
in  area  ibidem  sublevando,  et  semel,  dum  liquo¬ 
rem  clierry  brandy  dictum  adhibui,  unus  aeger 
in  me  evomuit,  mortuusque  est  paucis  horis,  ta¬ 
men  omnibus  in  his  rebus  ab  impetu  morbi  fui 
immunis.  Alii  Nosocomii  munifices,  eodem  mo- 

do  exponebantur,  et  qui  navali  opere  erant  occu¬ 
pati,  aegros  visere  quotidie  solebant,  et  ex  iis 
unus  morbo  tantum  afficiebatur,  et  hic  juvenis, 
ob  sordes  magnas,  impurumque  aera  circa  ejus 
cubiculum  de  periculo  saepe  monitus  est. 

Ex  omnibus  dictis,  multisque  aliis  rebus,  quae 
meam  in  mentem  jam  veniunt,  mihi  persuasum 
habeo,  non  contagiosum  esse  morbum,  sed  in 
omnibus  fere  casibus  e  locali  origine  pendere, 
utpote  vi  coeli,  multisque  fortasse  aliis  rebus, 
quae  in  tenebris  adhuc  latent,  atque  e  natura 
graduve  harum  virium  quodammodo  agentium, 
quae  typum  morbi  constituunt,  ejusque  accessum 
inducunt. 

Ad  hanc  conclusionem  credo  adductum  esse, 
observando,  qui  de  hoc  morbo  tractarunt,  et  pro 
ejus  contagione  contendere,  omnes  consentire, 
primo  fere  semper  morbum  se  ostendere  in  de¬ 
missis  ac  palustribus,  foedissimus  atque  male 
ventilatis  locis,  atque  ibi  maxime  saevire,  valde- 
que  lethalem  inducere  eventum. 

Ex  his  dictis  persuasum  est,  verum  esse  morbi 
conspectum  quem  cepi,  et  cui,  quod  totam  fami¬ 
liam,  aut  plurimos  eodem  tempore  interdum  est 
adortus,  nequaquam  adversetur ;  quippe  quia 
strictius  inquirendo  apparebit,  tales  affectos  causis 
excitantibus  pariter  esse  expositos. 

Ita  ostendere  conatus  sum,  non  contagiosum 
esse  morbum,  resque  plurimas  ad  ejus  impetum 
valere,  eum  que  secundum  aegri  constitutionem 
variari,  adeo  ut  quendam  vi  maxima  et  insolito 
more  aggrediatur,  dum  alium  magna  in  parte 
leniter  afficit. 

Priusquam  de  morbo  tractando  loqui  incipiam, 
observare  mihi  licet,  medicum  oporteat  methodum 
medendi  leniter  variare,  et  vix  opus  est  ut  addam, 
pendebit  ejus  successus  e  vigore  et  promptu,  qui¬ 
bus  utetur  idoneis  remediis  ad  morbi  varietates 
rite  accommodatis  atque  a  diversis  stadiis,  quibus 
morbum  videbit. 

Quod  ad  febrem  Africanam  tractandum  atti¬ 
net,  parum  refert,  ideoque  paucis  verbis  absol¬ 
vam  ;  quippe  quod  tristem  continet  enumeratio¬ 
nem  errorum,  quos  commisimus,  et  hominum  qui 
e  vita  excesserunt. 

Observando  incipiam,  chirurgus  noster,  quem 
magni  estimo  ac  diligo,  quamvis  multis  dotibus 
animi  revera  est  praeditus,  et  valde  eruditus, 
nunquam  tamen  de  communi  via  curandi  disce¬ 
dere  ausus  est.  Itaque  emetica  primo  adhibita 
sunt,  dein  solita  remedia,  cinchona,  vinum,  et  o- 
piata.  Haec  quoque  usurpabantur,  quo  tempore 
adeo  irritabilis  erat  ventriculus,  ut  omnia  instan¬ 
ter  rejicerentur ;  et  quoties  ita  fuit,  alia  statim 

sunt  devorata.  Exinde,  ut  credo,  graves  sunt  in¬ 
ductae  caput  versus  congestiones,  signa  omnia 
ingravescebant,  quo  factum  est,  aegrum  paucis 
diebus  aerumnis  mors  saepe  eripuerit. 

In  his  casibus,  in  quibus  vis  medicatrix  natu¬ 
rae,  quam  morbus  usu  medico  ita  auctus,  magis 
pollebat,  quaedam  signorum  levamina  paucis  die¬ 
bus  occurrebant,  et,  ut  aegri  quam  citissime  con¬ 
valescant,  complures  infusae  sunt  cinchonae  librae 
in  magno  vini  vase,  quod  in  puppi  manebat,  et 
strictius  praescriptum  erat,  quicunque  ambulare 
potuerit,  nequaquam  negligeret  aliquo  diei  tem¬ 
pore  ad  libitum  bibere.  Hoc  ex  modo  tractandi 
facile  intellectus  erit  eventus.  Viginti  breve  pe¬ 
rierunt,  et  multi,  qui  haud  statim  mortui  sunt, 
ad  Barbadense  Nosocomium  mittebantur,  qua  via 
ad  Angliam  redibant,  et  dysenteria,  diarrhoea, 
tilceribus,  et  organicis  viscerum  vitiis  laborabant. 

Sed  optima  hunc  infestum  morbum  curandi 
via,  quam  felicissimam  observavi,  sequentia  com¬ 
plectitur  ;  sanguinis  nempe  detractionem,  hydrar- 
gyri  usum,  balneum  frigidum,  et  purgantia. 

Sanguinis  Detractio. — Gravis  capitis  dolor,  ac 
ventriculi  signa  molesta,  nostram  primo  vindicant 
attentionem,  atque  monstrant  circuitus  aequilibri¬ 
um  subverti,  hasque  partes  versus  congeri  sangui¬ 
nem.  Itaque  eas  sublevare  primum  est  propositum, 

et  jam  probavit  experientia,  hoc  sanguinis  missione 
tantum  fieri  posse,  quae  nuper  largius  est  adhibita, 
quam  hucusque  cognita.  Si  ex  tempestatis  muta¬ 
tionibus,  aliisque  irregularitatibus  accedat  morbus 
in  juvene  robusto,  qui  recens  ex  Europa  venit,  ad- 
modumque  urgent  inflammationis  signa,  demon¬ 
strare  satis  erit,  quatenus  tuto  ferri  modus  deplendi 
possit,  cum  dico  ex  tali  aegrotante  sanguinis  missas 
fuisse  uncias  xcvi  uno  tempore,  idque  ex  magno 
orificio.  Si  ab  initio  hoc  est  neglectum,  pauci 
dies  ostendunt  morbosas  fieri  mutationes,  secre¬ 
tiones  ac  congestiones  pariter ;  atque  structuram 
et  functiones  corporis  partium  maximi  momenti 
vel  vitiari  aut  prorsus  mutari  et  dirui. 

Quapropter  morbi  curationem  conari,  aliter 
atque  circuitus  aequilibrium  restituendo,  futile 
esset,  atque  aegri  vitam,  me  judice,  perdere  : 
praesertim  ut  potestas  ita  faciendi  plerumque  est 
intra  viginti  quatuor  horas,  aut  ad  summum,  se¬ 
cundum  diem. 

Sanguinis  enim  missio,  cum  morbida  desiisset 
actio,  et  sensibilitas  esset  exhausta,  et  cerebrum 
aut  quoddam  organum  aliud  momenti  conges¬ 
tiones  perdidissent,  magnopere  hujus  remedii  ex¬ 
istimationem  laedere  tendit.  Quam  primum,  igi¬ 
tur,  aeger  queritur,  scalpellum  adhiberi,  sanguis 
ex  largo  orificio  fluere  debet,  donec,  aliis  neglec- 

tis,  a  febris  signis  levamen  accedat ;  et  si  aeger 
animo  relinquitur,  situ  recumbente  tenendus  est, 
et  sanguis  fluit,  donec  prorsus  sublevetur,  cesset- 
que  dolor,  quod  sub  eodem  fluente  saepe  accidit. 
Praeterea  dum  fluit  sanguis,  libera  ac  generalis 
supervenit  per  cutem  exhalatio,  ventriculi  sistitur 
irritabilitas,  aut  intercipitur,  si  non  accidit,  prae¬ 
caventur  congestiones,  phlogistica  diathesis  et 
sensibilitas  morbida  amoventur,  et  organorum 
momenti  magni  conservatur  structura. 

Haec  maxime  exoptanda  effici  tantum  possunt 
copiosa,  libera  et  matura  venaesectione.  Obti¬ 
nenda  sunt  alia  minoris  momenti,  ex  quibus  unum 
est,  alvus  fit  soluta,  et  purgantia,  quae  effectum 
nullum  antea  induxerant,  postea  libere  agunt, 
quod  frequenter  vidi,  dum  sanguis  fluebat.  Porro 
sitis,  quae  saepe  molesta  est,  semper  mitigatur,  et 
imminuitur  maximus  calor. 

Si  haec  praecepta  imitamur,  et  sequuntur  effec¬ 
tus,  quos  enumeravi,  tum  faustum  licet  eventum 
de  aegro  praedicare.  Ita  hoc  consilium  stric¬ 
tius  sequendo,  cui  fortasse  in  duobus  aut  tribus 
primis  morbi  diebus  additum  est  submuriatis 
hydrargyri  purgans,  aut  quarto  aut  quinto  die 
quassiae  infusum,  dum  apud  Jamaicam  mansi¬ 
mus,  haud  unus  ex  centum  quinquaginta  febre 
implicitis,  periit.  Si  capitis  dolor,  aliaque  peri- 

culosa  signa  redierint,  ad  venaesectionem  confu¬ 
gimus,  cujus  usus  praeter  solitum  nunquam  nos 
jure  poenituit. 

In  febre,  qua  inflammatio  minus  urget,  veluti 
in  aegris,  quorum  constitutiones  sub  ardente 
sole  habitando  pro  longo  tempore  tentatae  sunt, 
tali  detractione  sanguinis  haud  semper  sapientis- 
simum  erit  uti ;  neque  inter  eos  tutum,  qui  re¬ 
giones  calides  incolunt,  quacunque  vi  adoriatur. 
Experientia  enim  docuit,  sanguinis  uncias  qua¬ 
draginta  temere  abstractas,  molestissima  signa 
debilitatis  interdum  inducere.  Idem  dici  potest 
de  morbo  tractando,  ubi  cum  calore  occurrit, 
qui,  ut  jam  dictum,  ejus  epidemium  impetum 
fere  semper  antecedit,  atque  parvus  est.  In  tali¬ 
bus  casibus,  generalis  corporis  excitatio  haud 
magna,  et  sanguinis  detractio  ex  vicinis  organo¬ 
rum  partibus,  quae  maxime  laborant,  felicissi¬ 
mum  saepe  habebit  effectum. 

Hydrar gyrus. — Hoc  medicamento  corpus  adeo 
imbuere,  ut  gingivas  leniter  cieat,  grande  fuit 
desiderium  in  tropicis  febribus  curandis,  et  saepe 
bonum  quidem  habuit  exitum.  Multo  frequen¬ 
tius  vero  expectationem  fefellit  in  aegro  conser¬ 
vando,  et  quando  nobiscum  reputamus,  die  se¬ 
cundo  aut  primo  lethalem  fieri  morbum,  ubi  vi 
maxima  saevit,  miramur,  quomodo,  hydrargyrus 

ipse,  ulla  vi  polleat  ejus  progressum  sistendi. 
Cum  jalapa  commistus,  eximium  est  purgans 
remedium,  et  saepe  in  ventriculo  retinebitur, 
ubi  alia  omnia  rejiciuntur,  et  alvum  maxime 
inservit  solvere,  et,  magna  in  copia,  faeces  nigras 
maleque  olentes  dejicere.  Cum  adsunt  in  ab¬ 
domine  congestiones,  viscerumque  obstructiones, 
quae  has  febres  frequenter  comitantur,  hydrar- 
gyri  submurias  in  parvis  dosibus,  cum  antimo- 
niali  pulvere  conjunctus,  adeo  ut  gingivas  leniter 
cieat,  solum  remedium  plerumque  erit,  cui  prae¬ 
cipue  confidendum ;  et  rarius  administratur  aliud 
ullum,  cura  adhibita,  ut  bene  solvatur  alvus  mag- 
nesiae  sulphate,  aut  miti  alio  purgante.  Quam  ¬ 
vis  hydrargyri  praeparatis  solis  nequaquam 
monemus  confidere,  in  omni  casu  pro  morbi  cu¬ 
ratione,  quod  sub  ejus  usu  haud  raro  vidimus 
aegros  mortuos,  sine  salivae  fluxu,  tamen  mul¬ 
tum  boni  infert  tanquam  auxilians.  Post  aequa¬ 
bilem  circuitum  redditum,  acreque  medicamen¬ 
tum  purgans  datum,  in  casibus  multis  adhibetur 
scrupulus  pro  dosi  vespere  et  mane,  aliquo  salino 
febrifugiente  commistus,  et  semper  optimo  cum 
effectu.  Hoc  pariter  accidit,  sive  faeces  pluri¬ 
mas,  sive  non  inducat. 

Balneum  Frigidum. — Hoc  post  sanguinis  mis¬ 
sionem,  et  usum  purgantium  adhibere,  me  judice, 

cum  praesertim  aucta  recurrit  cordis  actio,  in 
mitiori  praecipue  morbi  forma,  inter  incolas  ve¬ 
teres  et  indigenas.  Talibus  in  casibus  gratissi¬ 
mos  rarius  non  inducit  sensus,  quos  plerumque 
excipiunt  per  cutem  exhalatio  lenis  et  reficiens 
somnus.  Cauta  enim  ablutione  effectus  hi  facti 
sunt  constantes,  et  sub  hydrargyri  usu,  hoc  con¬ 
silium  perpetuo  sumus  secuti,  donec  ejus  effectus 
est  observatus  sine  adveniente  malo  signo.  Ad¬ 
dere  tamen  necessarium  sit,  ut  attentio  nimia  vix 
fieri  possit  ad  tempus,  quo  frigida  adhibenda  est 
affusio  ;  atque  docuit  experientia  optime  submo¬ 
veri  irritationem  febrilem,  cum  hoc  remedium  sub 
calore  maximo  applicatur. 

Purgantia.— Hunc  morbum  diu  observatum  est 
fere  semper  alvum  constrictam  comitari,  et  in 
plerisque  casibus  antecedere.  Hinc  haud  levis 
momenti  est  in  alvi  statum  incumbere,  et  ut  ple¬ 
rumque  compertum  est,  omnibus  fere  in  morbis 
regionum  calidarum  adesse  obstructiones,  aut 
vitia  in  hepatis  functione,  ita  patet,  duplicis  mo¬ 
menti  erit,  adhibere  quaecunque  purgantia  pari¬ 
ter  hoc  organon  salutaliter  afficere,  ac  simul  al¬ 
vum  plene  deplere,  videantur.  Hunc  ad  finem 
igitur  hydrargyri  submurias  cum  jalapa  con¬ 
junctus  maxime  confert,  et  dejicere  semper  pote¬ 
rit  copiam  biliosae  faeculentae  materiae,  et  capiti 

levamen  fere  statim  inferre ;  et  memoria  tenere 
medicum  oportet,  hunc  fluxum  per  morbum  to¬ 
tum  quotidie  inducere  sine  timenda  debilitate. 
Namque  aegros  confirmatur,  docente  experientia, 
cum  etiam  hujus  usus  plus  justo  fuit,  vix  expec- 
tati  roboris  incrementum  voluptate  expertos  fu¬ 
isse,  atque  appetitus  quoque  reditum. 


OMNIUM  RESPECTUS. 

Omnibus  rite  perpensis,  mihi  licet  dicere,  ut  ex¬ 
perientia,  quam  in  hoc  morbo  habui,  sequentes 
conclusiones  me  induxerit  inferre.  Quocunque 
sub  forma  violenta  accedat  morbus,  et  adoriatur 
juvenes  ac  robustos,  quorum  corpora  coelo  haud 
satis  sunt  imbuta  per  tempus,  vel  praesertim  cum 
originem  ducat  ex  intemperantia,  aut  cujusvis 
generis  irregularitate,  venaesectio  sola,  fortitu¬ 
dine  et  promptu  adbibita,  sistere  potest  ejus  pro¬ 
gressum,  et  inducendus  est  quidam  effectus,  jam 
dictus,  sine  quo  consilia  nostra  inania  invenien¬ 
tur  ;  atque  ad  primas  triginta  horas  continetur 
tempus,  quo  hoc  remedium  felicem  eventum  fere 
semper  habebit. 

In  miti  forma  morbi  inter  indigenas,  et  quo¬ 
rum  valetudinem  generalem  remora  longa  sub 

coelo  calido  imminuit,  minus  copiosae  evacua¬ 
tiones  adhibentur,  auxiliantibus  frigidis  affusio¬ 
nibus,  et  praeparatis  hydrargyri.  Denique  sem- 
per  utile  est,  ad  alvi  statum  cura  summa  respi¬ 
cere. 

In  his  paucis  casibus,  in  quibus  adest  debilitas, 
et  ventriculi  perstat  irritatio,  optimum  inducent 
beneficium  lateres  calidi  pedibus  applicati,  cap- 
sicus  annuus  largis  dosibus  interne  sumptus,  nec 
non  liquor  cherry  brandy  dictus,  dum  eodem  tem¬ 
pore  summa  mundities  et  aer  purus,  strictius  ad- 
>* 

hibentur. 


FINIS. 


Excudebant  Jacobus  Pillans  S[  Filius. 


